
הכנסת העשרים
מושב רביעי
<פרוטוקול מס' 920>
מישיבת ועדת הכספים
יום שלישי, כ"ט בטבת התשע"ח (16 בינואר 2018), שעה 10:00
<סדר היום:>
<1. צו מס הכנסה (קביעת תשלומים בעד שירותים או נכסים כהכנסה)(תיקון), התשע"ח-2017>
<2. צו מס הכנסה (קביעת תשלומים בעד עיבוד יהלומים או בעד מסחר ביהלומים כהכנסה)(תיקון), התשע"ח-2017>
נכחו:

<חברי הוועדה:> 
משה גפני – היו"ר
<מוזמנים:>
	ישי פרלמן
	–
	עוזר ראשי מחלקה משפטית, רשות המסים, משרד האוצר

	ברוך משולם
	–
	עוזר ראשי מחלקה משפטית, רשות המסים, משרד האוצר

	ליאור בראל
	–
	מתמחה משפטית, רשות המסים, משרד האוצר

	דני טל
	–
	מנהל היטלי סחר, משרד הכלכלה והתעשייה

	שרית פלבר
	–
	משפטנית, משרד המשפטים

	דוד דהאן
	–
	נציג הארגונים החברתיים


<ייעוץ משפטי:>
אייל לב ארי
<מנהל/ת הוועדה:>
טמיר כהן
<רישום פרלמנטרי:>
סיגל גורדון
<צו מס הכנסה (קביעת תשלומים בעד עיבוד יהלומים או בעד מסחר ביהלומים כהכנסה)(תיקון), התשע"ח-2017>
<היו"ר משה גפני:>
בוקר טוב, אני מתכבד לפתוח את ישיבת ועדת הכספים. אני מבקש להודיע, שהבעיה עם מד"א ככל הנראה הסתיימה. נכנסו לעניין סגן שר הבריאות הרב ליצמן, גם שרת המשפטים איילת שקד, גם יושב ראש הקואליציה דודי אמסלם ורכז הקואליציה בוועדת הכספים מיקי זוהר והנושא הזה - גם מבחינת התשלום לאיחוד הצלה וגם הנושא של הקריאות שצריך להעביר - מטופל. מה שהפליא אותי, שבמשך שנה שלמה הייתה פה העברה, אני זעקתי שמדינה מתוקנת צריכה לסייע לכל מי שעוסק בהצלת חיים ואת אף אחד זה לא עניין. רק לאחרונה זה עלה על סדר היום, אני שמח שזה עלה על סדר היום. אני תומך במד"א ואני תומך באיחוד הצלה ובכל מי שעוסק - בהתנדבות צריך לומר – בהצלת חיים ואני מקווה שהבעיות האלה לא יישנו. 
אני פניתי למשרד האוצר לאחר שהם אמרו אתמול שההעברות לא תקפות - ההעברות שהיו ב-2017 - שיביאו העברה חדשה ושיביאו אותה מהר ואני אבקש מחברי הוועדה לאשר אותה. אני שמח שזה הסתיים, אני מקווה שהבעיות לא יחזרו. אנחנו נמצאים עם יד על הדופק. מדינה מתוקנת צריכה לסייע לכל מי שעוסק בהצלת חיים ולתת לו את הכלים הדרושים לכך. 

אני עובר לסדר היום: צו מס הכנסה (קביעת תשלומים בעד עיבוד יהלומים ובעד מסחר ביהלומים כהכנסה) (תיקון), התשע"ח-2017. הבקשה הזאת אושרה, רק הוגשה עליה רביזיה של חבר הכנסת סמורטיץ. הבקשה לדיון מחדש, מי בעד אישור הרביזיה ירים את ידו. מי נגד. 
הצבעה

בעד – אין
נגד – 1
נמנעים – אין

הרביזיה לא התקבלה.

<היו"ר משה גפני:>
הרביזיה לא אושרה ועל כן הצו הזה אושר. 

<צו מס הכנסה (קביעת תשלומים בעד שירותים או נכסים כהכנסה)(תיקון), התשע"ח-2017>
<היו"ר משה גפני:>
אנחנו עוברים לצו מס הכנסה (קביעת תשלומים בעד שירותים או נכסים כהכנסה). זה לא אושר, נכון? 
<אייל לב ארי:>
לא. הייתה הצעה, הוועדה הצביעה נגד - - - 

<היו"ר משה גפני:>
כן, הוועדה הייתה נגד ואני הגשתי רביזיה. מי בעד הרביזיה ירים את ידו, מי נגד. 

הצבעה

בעד – 1
נגד – אין 

נמנעים – אין

הרביזיה התקבלה.
<היו"ר משה גפני:>
הרביזיה התקבלה ומכיוון שהרביזיה התקבלה אני מבקש להצביע על צו מס הכנסה (קביעת תשלומים בעד שירותים או נכסים כהכנסה) (תיקון). מי בעד הצו ירים את ידו, מי נגד. 
הצבעה

בעד – 1
נגד – אין 

נמנעים – אין 

צו מס הכנסה (קביעת תשלומים בעד שירותים או נכסים כהכנסה) (תיקון), התשע"ח-2017, התקבל.

<היו"ר משה גפני:>
הצו אושר. 
<הישיבה ננעלה בשעה 10:10.>

